9 класс. Г1адатияб гуреб дарс.

Тема: Расул Х1амзатов «Авар мац1»

Дарсил мурадал:

1. Асаралъулгун лъай – хъвай гьаби.

Калам цебет1езаби.

2. Гьелъул маг1наябгун сипатияб анализ т1обит1и.

3. Рахьдал мац1 гьеч1они гьеч1о миллат – абураб

аслияб пикру лъималазе баян гьаби, рахьдал мац1алде,

г1агараб Ват1аналде рокьи ц1ик1к1изаби.

4. Расул Х1амзатовасул пикру гъваридго бич1ч1изаби.

**Дарсил тайпа**: г1адатияб дарс;

* **Дарсил алатал**: т1ехь, аудиоял, карточкаби, презентация.
* **Напсиял х1асилал:** ц1ияб материал лъаялде интерес бач1инаби; жидерго х1алт1уе къимат кьезе лъай, жиндирго ишазул жаваб кьезе колеблъи бич1ч1и.
* **Метапредметиял х1асилал:** дарсил масъалаби рич1ч1и, жиндирго пикру бицине бажари цебет1ей, суалазе жавабал ратизе, цогидаз бицаралъухъ г1енеккизе ва гьеб бич1ч1изе ругьунлъи,.
* **Предметиял х1асилал:** литературиял асарал ц1алиялде гъира бай, пасих1го ц1ализе ругьунлъи, ц1алараб жо бит1ун бич1ч1изе ругьунлъи, ц1алдолаго, асаралда хъвараб жо цебе ч1езабизе ругьунлъи.

Дарсил ин:

1.Дарсиде х1адурлъи.

2. Маг1арул бакъаналда гъоркь кеч1 ц1али: (Слайд 1- бакъан,ц1али)

Дунял гьабилалде дида раг1ана,

Раг1и бук1анила цебе абулеб;

Я амру лъаларо, я гьа лъаларо

Я гьари лъаларо, я как лъаларо.

Гьаб бидулъ босараб, ругъназул ц1ураб

Дуниял ц1унулеб раг1и анищ цо,

Жибго амру г1адаб, жибго гьа г1адаб

Жибго гьари г1адаб, жибго как г1адаб.

Г1агараб авар мац1! Дир кинабго бечелъи, кинабго хазина, дир дарман, дир гьаракь.

Мун кибго дунгун буго! Гьаб мац1 дие бечедаб, хирияб буго. Гьаб мац1алъ загьир гьабула дица дир пикру, рек1ел асар, рокьи, ццин…

Г1агараб мац1

Кинида эбелалъ дида малъараб

Лъим г1адин г1едераб, дица бицунеб

Берцинлъигун цадахъ цодагьаб хъач1аб,

Ч1ух1ун к1алъала дун маг1арул мац1алъ.

Ургъелги, пикруги, рек1ел анищги

Щурщудула дида маг1арул мац1алъ

Рохелги хиялги, цадахъ пашманлъи

Баянлъула дие маг1арул мац1алъ.

Шамилица бодуй буюрухъ кьураб,

Мах1мудица рокьул асарал хъвараб,

Х1амзатил насих1ат, Расулил угьи

Ц1алила авар мац1 г1адамаздаян.

Рокьулез цоцазе урхъун бицунеб

Берталъ г1олохъабаз рохун ах1улеб,

Х1айранал шаг1ираз берцин сок1к1унеб,

Сунареб нур буго дир маг1арул мац1.

3. Рорч1ами, лъимал! Рорч1ами, гьалбал!

Нужеда бич1ч1ун батила ,лъимал, жакъа нилъеца дарсида сундул х1акъалъулъ бицине бугебали.

Бит1араб буго- маг1арул мац1алъул х1акъалъулъ. Гьеб буго нилъер ч1ух1и, нилъер бух1и, нилъер унти.

Гьанжесеб г1елалда к1очон толеб буго рахьдал мац1.

Мац1 гьеч1они миллат бук1унареблъи бич1ч1унеб гьеч1о цо-цоязда.

Гьелъул рахъалъан нужер кинаб пикру бугеб, лъимал?

Гьениб бицина 50–60 соназда миллиял мацIаздехун букIараб официалияб политикаялъул хIакъалъулъ (гIисинал мацIазул букIинесеб гьечIин, гьел кватIичIого тIагIине ругин, киназего гIаммаб мацIлъун гIурус мацI букIине кколин ва гь. ц.)

Рахьдал мацIалдехун бугеб гьужумалъ рахIат хвезабун букIана магIарул интеллигенциялъул, шагIирзабазул, хъвадарухъабазул. Гьеб суалалда тIасан «БагIараб байрахъ» газеталъул редакциялда букIана кIудияб данделъи. Гьениб газеталъул бетIерав редактор Шамхалов МухIамадица гьарула Расулида рахьдал мацIалдехун бугеб официалияб политикаялда тIасан жиндирго пикру загьир гьа­беян. Гьединаб гIилла ккана 1959 соналъ шагIирас «Авар мацI» абураб кечI хъваялъе. КочIолъ дандчIвалеб «Лъаларо, МухIамад, цогиязул иш...» абураб хитIабги ккола Расулица Шамхалов МухIамадидехун гьабулеб бугеб хитIаб, ургъел бикьи.

4. Х1усен Хъазиев (Слайд)

ц1алдохъаби-ц1али

Расул Х1амзатовасул г1умруялда т1асан суалал:

1.P Х1 –щив колев?

2. Кинав чи вук1арав Расул Х1амзатов?

3. Кида хъвараб Р Х1 гьеб кеч1? (1959 соналъ)

4. Кин хъван бугеб гьеб кеч1? *Авар мац1 – лирикияв багьадурасул монологалъул формаялда хъвараб кеч1.*

5. Кинаб пикру загьир гьабун бугеб авторас коч1олъ?

6. Кинал эпитетал х1алт1изарун ругел мац1алъул бицунелъул?

7. Эпитет щиб жо?-каламалъул пасих1лъи, берцинлъи (Слайд )

8. Слов. х1алт1и :

Кьал- ссора, война

Чабхил к1к1ал-каменистый овраг

Чундул –дичь

Ругънал- раны

Гъаст1а- у очага

9. Расул Х1амзатовасда батун буго жиндирго хасаб къаг1ида пикру загьир гьабизе – лирикияв багьадурасул макьу. Гьеб асар ц1алулаго, бажаризе ккола лирикияв багьадурасул рек1ел х1ал загьир гьабизе, авторасул пикру бич1ч1изабизе, коч1ол мац1алъул пасих1лъи ц1унизе.

**Рате коч1олъ авторасул аслияб пикру, мурад загьир гьабулел мухъал:**

Метер маг1арул мац1 хвезе батани,

Хвайги дун жакъаго жаниб рак1 кьвагьун.

**Т1оцебесеб 4** куплет буго пашманаб х1асилалъул, лирикияв багьадур дунялалдаса, г1умруялдаса ват1алъулев вугеб….

Нолъ макьилъ бихьана…..

**Хадусел куплетазда** гьев байбихьула ч1аголъизе, гьес х1аракат бахъула хвалил квач1икьа ворч1изе. Хадусеб 6 куплет буго коч1ол бищун х1алуцараб бак1. Багьадурасул ругънал лъик1лъула, гьев хвалдаса ворч1ула. Гьелъие квер бакъула г1агараб, бац1ц1адаб маг1арул мац1алъ.

*Гьел куплетал ц1ализе ккола борхатаб гьаракьалъ, авторасул аслияб пикруги загьир гьабун.*

**Хадусел куплетазда** жаниб загьир гьабун буго авар мац1алдехун авторасул бугеб бербалагьи, гьесул рокьи., бич1ч1изабулеб буго халкъалъе жиндир мац1 х1ажат бук1ин, гьеб гьеч1они, миллатги бук1унареблъи.

10. Авторас суалиял предложенияздалъун щай жиндирго пикраби загьир гьарун ругел?

Расул Х1амзатовас «Дир Дагъистан» абураб т1ехьалда мац1алъул х1акъалъулъ абулеб буго: «Дир мац1-гьеб маг1арул мац1 буго. Гьеб дие бокьула. Бокьула гьит1инаб халкъалъул г1агараб мац1. Г1адамазе жидерго мац1 бокьулин абураб жо ккола эбел-инсуе лъималги лъималазе эбел-эменги хириял ругин абураб г1адаб жо»

11. Бищунго аслияб пикру, сунде ах1улел ругел нилъ гьал асараз?— г1агараб Ват1ан бокьиялде, рахьдал мац1 , эбел-эмен рокьиялде , нилъ патриоталлъун рук1иналде.

12. Т1адкъаял:(Слайд )

13. Ханас богогьанасе т1адкъай кьуна…..

Мац1 кинаб? --- лъик1аб, квешаб, гьуинаб, ц1ек1аб, кьог1аб…..

Мац1алъул х1акъалъулъ кицаби:

Дурго мац1 – дурго тушман.

Гуллица цо чи ч1вала – мац1ица нусго чи ч1вала.

Р. Х1амзатов:

Дир мац1 бук1инароан,

Дир ц1ар бук1инароан,

Рик1к1ада сапаразда дида нух къосинаан,

Эбелалъ дир кинидахъ

Куч1дул ах1ич1елани.

13. Цох1о Расул Х1амзатовас гуребги г1агараб мац1алъул тема цебет1езабизе х1аракат бахъулеб буго цогидал маг1арул шаг1ирзабазги. Фазу Г1алиевалъул «Рахьдал мац1» - абураб кеч1 ц1алила цо- к1иго ц1алдохъанас.

Цоги г1емер поэтазги хъвана, гьанжеги хъвалебги буго мац1 ц1унизе ккеялъул х1акъалъулъ.

Ш. Мух1идинов

М. Х1амзаев

Мадина Изано

Мурад Багилов

14. Сарат Мух1умаевалъул «Г1агараб мац1алде » абураб кеч1 (Слайд )

15. Нужеда кинха кколеб ,лъимал, щиб нилъеца гьабизе кколеб нилъерго рахьдал мац1 ц1униялъе? (Лъималазул жавабал)

13. Нужеда абизе к1олищ Р Х1амзатовасда г1адин

Метер маг1арул мац1….

14. Гьанже г1енекке Манаша Дибировалъ ах1улеб «Авар мац1»абураб коч1охъ.(Слайд )

15. Дарсил х1асил гьаби.

16. Къиматал лъей.

Маг1арул мац1алъул ц1урмалги гьарун

Жиб-жиб киниялда рухьине анищ

Х1асратаб гьит1ичий керен кьолаго

Цох1о гьеб гурого раг1иларедухъ.